謝瑜 (明朝)

謝瑜，字如卿，號狷齋，浙江上虞人，明朝政治人物，同進士出身。

生平
嘉靖七年（1528年）戊子科浙江鄉試第五十九名舉人，十一年（1532年）登壬辰科進士，刑部觀政，授福建浦城縣知縣曝書亭集碑傳等三種-西河文集碑傳 ,2卷 ,67。嘉靖十六年（1537年）改南京廣東道試監察御史明實錄：世宗實錄 ,199卷。次年，實授南京廣東道監察御史明實錄：世宗實錄 ,211卷，后改北雲南道監察御史明分省人物考 ,6冊50卷 ,111。嘉靖十九年（1540年）兩次上書彈劾嚴嵩，后被貶歸鄉。隆慶初年（1567年）復官明實錄：穆宗實錄 ,31卷，贈太僕寺少卿《明史》（卷210）：謝瑜，字如卿，上虞人。嘉靖十一年進士。由南京御史改北。十九年正月，禮部尚書嚴嵩屢被彈劾求去，帝慰留。瑜言：「嵩矯飾浮詞，欺罔君上，箝制言官。且援明堂大禮、南巡盛事為解，而謂諸臣中無為陛下任事者，欲以激聖怒。奸狀顯然。」帝留疏不下。嵩奏辨，且言「瑜擊臣不已，欲與朝廷爭勝」。帝於是切責瑜，而慰諭嵩甚至。居二歲，竟用嵩為相。 甫踰月，瑜疏言：「武廟盤遊佚樂，邊防宜壞而未甚壞。今聖明在上，邊防宜固而反大壞者，大臣謀國不忠，而陛下任用失也。自張瓚為中樞，掌兵而天下無兵，擇將而天下無將。說者謂瓚形貌魁梧，足稱福將。夫誠邊塵不聳，海宇冕然，謂之福可也。今瓚無功而恩廕屢加，有罪而褫奪不及，此其福乃一身之福，非軍國之福也。昔舜誅四凶，萬世稱聖。今瓚與郭勛、嚴嵩、胡守中，聖世之四凶。陛下旬月間已誅其二，天下翕然稱聖，何不並此二凶，放之流之，以全帝舜之功也。大學士翟鑾起廢棄中，授以巡邊之寄，乃優游曼衍，靡費供億。以盛苞苴者為才，獻淫樂者為敬，遂使邊軍益瘠，邊備更弛。行邊若此，將焉用之！故不清政本，天下必不治也。不易本兵，武功必不競也。」 疏入，留不下。嵩復疏辯，帝更慰諭，瑜復被譙讓。然是時帝雖嚮嵩，猶未深罪言者，嵩亦以初得政，未敢顯擠陷，故瑜得居職如故。未幾，假他事貶其官。又三載，大計，嵩密諷主者黜之。比疏上，令如貪酷例除名，瑜遂廢棄，終於家。 始瑜之為御史也，武定侯郭勛陳時政，極詆大小諸臣不足任，請復遣內侍出鎮守。詔從之。瑜抗章奏曰：「勛所論諸事，影嚮恍惚，而復設鎮守，則其本意所注也。勛交通內侍，代之營求，利他日重賄。其言『官吏貪濁，由陛下無心腹耳目之人在四方』。又曰『文武懷奸避事，許內臣劾奏，則奸貪自息』。果若勛言，則內臣用事莫如正德時，其為太平極治耶？陛下革鎮守內臣，誠聖明善政，而勛詆以偏私。在朝百官，孰非天子耳目，而勛詆以不足任。欲陛下盡疑天下士大夫，獨倚宦官為腹心耳目，臣不知勛視陛下為何如主？」會給事中朱隆禧亦以為言，勛奏始寢。瑜，隆慶初復官，贈太僕少卿。。與徐學詩、葉經、陳紹合稱“上虞四諫”。

家族
曾祖謝惠，祖謝俊，父謝允中，母朱氏。慈侍下。兄瑝，弟珣。子謝束《嘉靖十一年進士登科錄》：民籍，治《易經》，年三十四歲中式嘉靖十一年壬辰科第三甲第九十一名進士。七月十四日生，行六，曾祖謝惠；祖謝俊；父謝允中，監生；母朱氏。慈侍下，妻錢氏，兄瑝，弟珣，子束。由國子生中式浙江鄉試第五十九名舉人，會試中式第二百七十一名。觀刑部政，陞南道御史，改北御史罷。《嘉靖十一年壬辰科進士同年序齒錄》。

參考

 延伸阅读 


Y
Category:上虞人
Category:上虞四諫
Category:明朝浦城縣知縣
Category:明朝雲南道監察御史
Category:明朝太僕寺少卿
Category:南京廣東道監察御史